ΓΡΑΠΤΗ ΕΡΩΤΗΣΗ P-3660/01

υποβολή: Avril Doyle (PPE-DE) προς την Επιτροπή

(9 Ιανουαρίου 2002)

Θέμα: Οι ρυθμίσεις για τη διαχείριση των αποβλήτων — Ιρλανδία (φόρος για το περιβάλλον)

Είναι αποδεκτό κατά την άποψη της Επιτροπής το γεγονός ότι αν εγκριθεί το σχέδιο ρυθμίσεων της Ιρλανδίας στην παρούσα του μορφή, θα έχει ως τελικό αποτέλεσμα τον περιορισμό στις εισαγωγές βιοαποικοδομήσιμων συσκευασιών και θα αντίκειται στην οδηγία 94/62/ΕΚ(1) και στα άρθρα 28 και 30 της Συνθήκης ΕΚ·

Αυτή η εκτίμηση βασίζεται στα όσα προβλέπει η οδηγία και η Συνθήκη ΕΚ όπως ερμηνεύθηκαν από την Ευρωπαϊκή Επιτροπή και επιβεβαιώθηκαν προσφάτως με τη γνώμη του Γενικού Εισαγγελέα κ. Damaso Ruiz-Jarabo Colomer στηνπόθεση C-246/99 Επιτροπή κατά Δανίας.

Το σχέδιο ρυθμίσεωνπό την παρούσα του μορφή δε διακρίνει μεταξύ βιοαποικοδομήσιμων και μη βιοαποικοδομήσιμων συσκευασιών, ιδίως ως προς την επιβολή του ίδιου φόρου και στις δύο περιπτώσεις, και, αν εγκριθεί αυτή η πολιτική, θα επιφέρει επιβάρυνση στις βιοαποικοδομήσιμες πλαστικές σακούλες, πράγμα που αντιβαίνει στο στόχο των ρυθμίσεων για μείωση αποβλήτων.

(1) ΕΕ L 365 της 31.12.1994, σελ. 10.

Απάντηση της κας Wallstrm εξ ονόματος της Επιτροπής

(30 Ιανουαρίου 2002)

Τα σχέδια ιρλανδικών κανονισμών για την διαχείριση των αποβλήτων (περιβαλλοντικό τέλος — πλαστικές σακούλες) γνωστοποιήθηκαν στην Επιτροπή τον Σεπτέμβριο του 2001 στο πλαίσιο των οδηγιών 94/62/ΕΚ(1) και 98/34/ΕΚ(2). Τα σχέδια κανονισμών προτείνουν, προκειμένου να μειωθεί η παραγωγή αποβλήτων από την κατανάλωση πλαστικών σακουλών, την επιβολή φόρου 15 σεντς (c) σε ορισμένους τύπους πλαστικών σακουλών, στα σημεία πώλησης. Ορισμένοι τύποι προβλέπεται να εξαιρεθούν από τον προτεινόμενο φόρο, όπως πχ. οι πλαστικές σακούλες που προορίζονται για επανειλημμένες χρήσεις, και οι οποίες χρησιμοποιούνται για αγαθά των οποίων η τιμή πώλησης δεν είναι μικρότερη των 70c.

Η Επιτροπή ολοκλήρωσε την αξιολόγηση του σχεδίου φορολογικών μέτρων τον Νοέμβριο του 2001. Με βάση τις διαθέσιμες πληροφορίες και αναλύσεις, η Επιτροπή δεν θεωρεί ότι συντρέχει λόγος ναποτεθεί ότι οι διατάξεις των σχεδίων κανονισμών αντίκεινται στο κοινοτικό δίκαιο, ειδικότερα δε στην οδηγία 94/62/ΕΚ ή στο άρθρο 90 (πρώην άρθρο 95) της συνθήκης ΕΚ. Το άρθρο 4 της οδηγίας απαιτεί από τα κράτη μέλη να λαμβάνουν μέτρα για την αποτροπή της παραγωγής απορριμμάτων συσκευασιών. Το άρθρο 15 της οδηγίας εξουσιοδοτεί τα κράτη μέλη να θεσπίζουν οικονομικά μέτρα σύμφωνα με τις αρχές που διέπουν την κοινοτική περιβαλλοντική πολιτική, για την επίτευξη των στόχων της οδηγίας, συμπεριλαμβανομένης της πρόληψης και του περιορισμού των περιβαλλοντικών επιπτώσεων από τις συσκευασίες και τα απορρίμματα συσκευασιών.

Δεδομένου ότι το προτεινόμενο μέτρο είναι φορολογικό και όχι ποσοτικού χαρακτήρα, τα άρθρα 28-30 (πρώην 30-36) της συνθήκης ΕΚ δεν ισχύουν για τους σκοπούς της εξέτασης της συμβατότητάς του με το κοινοτικό δίκαιο.

(1) Οδηγία 94/62/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τις συσκευασίες και τα απορρίμματα συσκευασίας, ΕΕ L 365 της 31.12.1994.

(2) Οδηγία 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, ΕΕ L 204 της 21.7.1998.